LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2018 M. RUGPJŪČIO 23 D. ĮSAKYMO NR. D1-771 „DĖL LIETUVOS ELEKTROS ENERGETIKOS ASOCIACIJOS STATYBOS TECHNINĖS VEIKLOS PAGRINDINIŲ SRIČIŲ VADOVŲ PROFESINIŲ ŽINIŲ VERTINIMO EGZAMINŲ PROGRAMOS PATVIRTINIMO“ PAKEITIMO

2024 m. vasario 27 d. Nr. D1-58

Vilnius

P a k e i č i u Lietuvos elektros energetikos asociacijos statybos techninės veiklos pagrindinių sričių vadovų profesinių žinių vertinimo egzaminų programą (Programos žymuo: E-172-18-LEEA), patvirtintą Lietuvos Respublikos aplinkos ministro 2018 m. rugpjūčio 23 d. įsakymu Nr. D1-771 „Dėl Lietuvos elektros energetikos asociacijos statybos techninės veiklos pagrindinių sričių vadovų profesinių žinių vertinimo egzaminų programos patvirtinimo“ ir ją išdėstau nauja redakcija (pridedama).

Aplinkos ministras	Simonas Gentvilas

PATVIRTINTA

Lietuvos Respublikos aplinkos ministro

2018 m. rugpjūčio 23 d. įsakymu Nr. D1-771

(Lietuvos Respublikos aplinkos ministro

2024 m. vasario 27 d. įsakymo Nr. D1-58

redakcija)

LIETUVOS ELEKTROS ENERGETIKOS ASOCIACIJOS

STATYBOS TECHNINĖS VEIKLOS PAGRINDINIŲ SRIČIŲ VADOVŲ

PROFESINIŲ ŽINIŲ VERTINIMO EGZAMINŲ PROGRAMA

Programos žymuo: E-172-18-LEEA

I SKYRIUS

BENDROSIOS NUOSTATOS

1.	Programos pavadinimas: ypatingojo statinio specialiųjų statybos darbų vadovo, ypatingojo statinio specialiųjų statybos darbų techninės priežiūros vadovo, neypatingojo statinio specialiųjų statybos darbų vadovo ir neypatingojo statinio specialiųjų statybos darbų techninės priežiūros vadovo profesinių žinių vertinimo egzaminų programa (toliau – Programa).

2.	Programos tikslas: nustatyti statybos inžinierių, pageidaujančių įgyti Programos 3 punkte nurodytų statybos techninės veiklos pagrindinių sričių vadovo kvalifikacijos atestatą (toliau – pareiškėjų), profesinių žinių teorinį ir praktinį pasirengimą, įvertinti turimą patirtį.

3.	Programos paskirtis: Programa skirta statybos inžinieriams, norintiems įgyti teisę eiti pareigas:

3.1.	ypatingojo statinio specialiųjų statybos darbų vadovo (toliau – YSSSDV), ypatingojo statinio specialiųjų statybos darbų techninės priežiūros vadovo (toliau – YSSSDTPV); statinių grupės: gyvenamieji ir negyvenamieji pastatai, susisiekimo komunikacijos, inžineriniai tinklai, hidrotechnikos statiniai, kiti inžineriniai statiniai; darbų sritys: elektros energijos tiekimo ir skirstymo įrenginių montavimas; elektros tinklų (iki 400 kV įtampos) tiesimas; statinio elektros inžinerinių sistemų įrengimas; procesų valdymo ir automatizavimo sistemų įrengimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos inžinerinių sistemų įrengimas;

3.2.	neypatingojo statinio specialiųjų statybos darbų vadovo (toliau – NSSSDV), neypatingojo statinio specialiųjų statybos darbų techninės priežiūros vadovo (toliau – NSSSDTPV); darbų sritys: statinio elektros inžinerinių sistemų įrengimas; procesų valdymo ir automatizavimo sistemų įrengimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos inžinerinių sistemų įrengimas.

II SKYRIUS

PROGRAMOS ANOTACIJA

4.	Pagal Programą Lietuvos elektros energetikos asociacija (toliau – asociacija) atlieka statybos inžinierių, norinčių Lietuvos Respublikoje eiti Programos 3 punkte nurodytas statybos techninės veiklos pagrindinių sričių vadovų pareigas, profesinių žinių patikrinimą. Jo metu įvertinamas pareiškėjų profesinis pasirengimas planuoti, organizuoti, vykdyti, kontroliuoti ir prižiūrėti specialiuosius (elektrotechnikos) statybos darbus. Pareiškėjai turi gerai išmanyti elektros energetikos sistemą, perdavimo ir skirstomojo tinklo įrenginius, jų veikimo principus, tikrinimą, reguliavimą, montavimo ir eksploatavimo ypatumus, izoliacines medžiagas, procesų valdymo ir automatizavimo sistemų įrengimo, statinio nuotolinio ryšio (telekomunikacijų) inžinerinių sistemų įrengimo, statinio apsauginės signalizacijos, gaisrinės saugos inžinerinių sistemų įrengimo reikalavimus.

5.	Pareiškėjų profesinės žinios vertinamos pagal Programoje nurodytas temas.

III SKYRIUS

PROFESINIŲ ŽINIŲ VERTINIMO EGZAMINŲ PROGRAMOS TURINYS

6.	Profesinių žinių vertinimo egzamino temos:

Eil. Nr.	Temos pavadinimas	Vadovų pareigos
1.	STATYBOS DARBUS REGLAMENTUOJANČIŲ NORMINIŲ AKTŲ NUOSTATOS
1.1.	statybos darbų sritys;	YSSSDV, YSSSDTPV, NSSSDV, NSSSDTPV
1.2.	statinių klasifikavimas pagal jų naudojimo paskirtį;

1.3.	potencialiai pavojingi įrenginiai (klasifikacija, potencialiai pavojingų įrenginių registras, potencialiai pavojingų įrenginių priežiūros valstybinis reguliavimas);

1.4.	statinio statybos priežiūros rūšys, statinio statybą leidžiantys ir statybos užbaigimą įteisinantys dokumentai;

1.5.	statybos dalyviai, jų teisės ir pareigos.

2.	ELEKTROS ENERGIJOS TIEKIMO IR SKIRSTYMO ĮRENGINIŲ MONTAVIMAS
2.1.	elektros energijos tiekimo ir skirstymo įrenginių įrengimas ir montavimas:	YSSSDV, YSSSDTPV
2.1.1.	mažo gabarito transformatorinių, modulinių transformatorinių, transformatorių pastočių (skirstomųjų punktų) konstrukcija ir techninės inžinerinės charakteristikos;

2.1.2.	reikalavimai mažo gabarito transformatorinių montavimo ir įvadinių kabelių instaliavimui;

2.1.3.	reikalavimai modulinių transformatorinių montavimo ir įvadinių kabelių instaliavimui;

2.1.4.	reikalavimai transformatorių pastočių (skirstomųjų punktų) įrengimui ir montavimui;

2.1.5.	reikalavimai transformatorinių, transformatorių pastočių (skirstomųjų punktų) apsauginio įžeminimo ir įnulinimo šynų/laidininkų įrengimui;

2.1.6.	reikalavimai SF6 dujų arba hermetizuoto oro izoliacijos skirstyklos transformatorinių montavimui;

2.1.7.	reikalavimai transformatorinės skirstymo, transformatorių pastočių (skirstomųjų punktų) įrenginių įžeminamo, įžeminimo kontūro įrengimui ir montavimui;

2.1.8.	reikalavimai transformatorinių, transformatorių pastočių (skirstomųjų punktų) įvadinių komutacinių aparatų įrengimui ir montavimui;

2.1.9.	reikalavimai transformatorinių, transformatorių pastočių (skirstomųjų punktų) įvadinių kabelių jungiamųjų ir galinių movų montavimui ir ekranavimui;

2.1.10.	reikalavimai elektros energijos tiekimo tinklo kompensacinių priemonių įrengimui ir montavimui;

2.1.11.	reikalavimai transformatorinių, transformatorių pastočių (skirstomųjų punktų) apsaugos nuo viršįtampių įrenginių (viršįtampių ribotuvų) įrengimui;

2.1.12.	reikalavimai porcelianinių aukštos, vidutinės, žemos įtampos įvadinių izoliatorių įrengimui ir montavimui;

2.1.13.	reikalavimai modulinių 110–400 kV skirstyklų įrengimui ir montavimui;

2.1.14.	reikalavimai dujomis izoliuotų 110–330 kV skirstyklų įrengimui ir montavimui;

2.1.15.	reikalavimai nuolatinės srovės 400 kV įtampos įrengimui ir montavimui;

2.1.16.	reikalavimai skirstyklų, pastočių potencialo išlyginamojo tinklo įrengimui ir montavimui;

2.2.	Kontaktinio elektros tiekimo tinklo įrengimas ir montavimas:

2.2.1.	kontaktinio elektros tiekimo tinklo konstrukcija ir techninės inžinerinės charakteristikos;

2.2.2.	reikalavimai kontaktinio elektros tiekimo tinklo montavimui, tiesimui ir statybai;

2.2.3.	reikalavimai kontaktinio elektros tiekimo tinklo transformatorių pastočių įrengimui ir montavimui;

2.2.4.	reikalavimai kontaktinio elektros tiekimo tinklo inkarinių ruožų, iešmų, elektrinių jungių, laidų sandūrų, intarpų įrengimui ir montavimui;

2.2.5.	reikalavimai kontaktinio tinklo izoliatorių ir izoliuojančių intarpų įrengimui;

2.2.6.	reikalavimai kontaktinio elektros tiekimo tinklo sekcionavimo ir skirstymo įrenginių įrengimui ir montavimui;

2.2.7.	reikalavimai kontaktinio elektros tiekimo tinklo elektrinės traukos bėgių grandinės jungčių ir įžeminimo įrenginių įrengimui;

2.2.8.	reikalavimai kontaktinio elektros tiekimo tinklo komutacinių aparatų įrengimui;

2.2.9.	reikalavimai kontaktinio elektros tiekimo tinklo kompensavimo įrenginių įrengimui;

2.2.10.	reikalavimai kontaktinio elektros tiekimo tinklo apsaugos sistemų (višsrovių, atmosferinių ir komutacinių viršįtampių) įrengimui ir montavimui;

2.2.11.	reikalavimai kontaktinio elektros tiekimo tinklo sankirtoms su elektros perdavimo ir skirstymo tinklais.

3.	ELEKTROS TINKLŲ TIESIMAS
3.1.	Oro linijų (toliau − OL) montavimas ir statyba:	YSSSDV, YSSSDTPV
3.1.1.	reikalavimai OL infrastruktūrai;

3.1.2.	OL klasifikacija, konstrukciniai elementai, jų techninės inžinerinės charakteristikos;

3.1.3.	kintamosios srovės 110–330 kV įtampos OL atramos, jų montavimo ir statybos reikalavimai;

3.1.4.	nuolatinės srovės 400 kV įtampos OL atramos, jų montavimo ir statybos reikalavimai;

3.1.5.	reikalavimai stiklinių izoliatorių įrengimui ir montavimui;

3.1.6.	OL laidų sujungimo būdai ir laidų tempimo įrangos specifiniai reikalavimai;

3.1.7.	OL bandymų, matavimų, diagnostikos ir rezultatų analizės reikalavimai;

3.1.8.	reikalavimai OL apsaugos nuo atmosferinių viršįtampių (žaibosaugos trosų) įrengimui ir montavimui;

3.1.9.	reikalavimai OL atramų įžeminimo kontūro elementų montavimui;

3.1.10.	OL plieninių konstrukcijų dengimo cinku reikalavimai;

3.1.11.	reikalavimai OL tiesimui indukuotose zonose;

3.1.12.	reikalavimai OL tiesimui kertant susisiekimo komunikacijas.

3.2.	Kabelinių linijų (toliau − KL) teisimas:

3.2.1.	reikalavimai KL infostruktūrai;

3.2.2.	kabelių klasifikacija, KL konstrukciniai elementai, jų techninės inžinerinės charakteristikos;

3.2.3.	kintamosios srovės 110 kV KL trasos, kabelio tiesimo ir montavimo reikalavimai;

3.2.4.	kintamosios srovės 110 kV kabelių movų konstrukcijos ir jų montavimo technologijos, movų prijungimo prie elektros įrenginių reikalavimai;

3.2.5.	nuolatinės srovės 400 kV KL trasos, kabelio tiesimo ir montavimo reikalavimai;

3.2.6.	nuolatinės srovės 400 kV kabelių movų, jungčių konstrukcijos ir jų montavimo technologijos, movų prijungimo prie elektros įrenginių reikalavimai;

3.2.7.	kabelio tiesimo įrangos technologijos ir tiesimo specifiniai reikalavimai;

3.2.8.	KL bandymų, matavimų, diagnostikos ir rezultatų analizės reikalavimai;

3.2.9.	kabelių jungiamųjų ir galinių movų konstrukcijos, reikalavimai movų montavimui ir ekranavimui;

3.2.10.	reikalavimai KL apsaugos nuo atmosferinių viršįtampių įrengimui ir montavimui;

3.2.11.	reikalavimai KL tiesimui kertant susisiekimo komunikacijas;

3.2.12.	reikalavimai KL tiesimui vandens telkiniuose;

3.2.13.	reikalavimai KL tiesimui indukuotose zonose.

4.	STATINIO ELEKTROS INŽINERINIŲ SISTEMŲ ĮRENGIMAS:
4.1.	elektros įrenginių montavimo technologinis procesas;	YSSSDV, YSSSDTPV, NSSSDV, NSSSDTPV
4.2.	elektros instaliacijos tiesimo sistemos charakteristikos;

4.3.	elektros kabelių degumo klasių klasifikacija ir kabelių instaliacijai keliami techniniai reikalavimai;

4.4.	statinio elektros inžinerinės sistemos elementai, jiems naudojamos medžiagos, jų įžeminimo ir įnulinimo montavimo reikalavimai;

4.5.	apsaugos nuo atmosferinių ir komutacinių viršįtampių sistemos, joms naudojamos medžiagos, jų montavimo reikalavimai;

4.6.	statinio elektros instaliacijos laidų ir kabelių techninės charakteristikos, elektros instaliacijos montavimo reikalavimai;

4.7.	reikalavimai elektros komutacinių aparatų įrengimui ir montavimui;

4.8.	sprogių aplinkų zonų ir specialiųjų patalpų klasifikacija;

4.9.	reikalavimai sprogiose aplinkose ir specialiose patalpose elektros inžinerinių sistemų įrengimui, montavimui ir instaliacijai;

4.10.	reikalavimai sprogiose aplinkose ir specialiose patalpose elektros įrenginių įžeminimui, įnulinimui ir apsaugai nuo žaibo;

4.11.	saulės fotovoltinių elektrinių įrangos montavimas;

4.12.	šlaitinio stogo specialiosios paskirties elementų ir detalių montavimas;

4.13.	atsinaujinančios energetikos įrangos montavimas ant pastato fasado;

4.14.	vėjo energijos elektrinių montavimas.

5.	PROCESŲ VALDYMO IR AUTOMATIZAVIMO SISTEMŲ ĮRENGIMAS
5.1.	pastočių komunikacijų tinklų ir sistemų standarto (IEC 61850, IEC 60870 serijos ir kita) palaikomoji įranga ir jos įrengimo, derinimo reikalavimai;	YSSSDV, YSSSDTPV, NSSSDV, NSSSDTPV
5.2.	reikalavimai pastočių laiko sinchronizavimo GPS / SNTP įrenginių (serverių) įrengimui ir jų derinimui;

5.3.	reikalavimai perdavimo tinklo transformatorių pastočių ir skirstyklų įrangos nuotolinio valdymo sistemų įrengimui ir derinimui;

5.4.	reikalavimai teleinformacijos surinkimo perdavimo įrenginiui (toliau –TSPĮ) valdymo sistemos įrengimui ir montavimui;

5.5.	skirtingų IEC protokolų suderinamumo įrangos įrengimas ir derinimas;

5.6.	reikalavimai maksimalios srovės apsaugos, įžemėjimo apsaugos, įtampos apsaugos, dažnio apsaugos, apsaugų greitaveikos spartinimo įrenginių įrengimui ir derinimui;

5.7.	automatinis kartotinis įjungimo, automatinio rezervo įjungimo, jungtuvo rezervavimo, laidininko šiluminis atsparumo įrenginių įrengimo ir derinimo reikalavimai;

5.8.	reikalavimai relinės apsaugos, automatikos įrenginių ir optinio ryšio sąsajos sujungimui su teleinformacijos surinkimo ir perdavimo įrenginiu TSPĮ įrengimui ir derinimui;

5.9.	reikalavimai TSPĮ su susietiems su relinės apsaugos ir automatikos (toliau – RAA) įrenginių įrengimui ir derinimui;

5.10.	reikalavimai 110 kV ir aukštesnės įtampos tiesiogiai įžemintos neutralės elektros perdavimo tinklo, vidutinės iki 35 kV įtampos izoliuotosios neutralės elektros tinklo linijų apsaugos sistemų įrengimui ir derinimui;

5.11.	reikalavimai antrinių elektros sistemų valdymo grandinių įrenginių, savųjų reikmių įrengimui, relinės apsaugos ir automatikos sistemų įrengimui ir derinimui;

5.12.	reikalavimai mikroprocesorinėms RAA relių, valdiklių įrengimui ir derinimui;

5.13.	atsinaujinančios energetikos įrangos valdymo automatikos montavimas ir eksploatavimas.

6.	STATINIO NUOTOLINIO RYŠIO (TELEKOMUNIKACIJŲ) INŽINERINIŲ SISTEMŲ ĮRENGIMAS
6.1.	nuotolinio ryšio tinklų infrastruktūros reikalavimai;	YSSSDV, YSSSDTPV, NSSSDV, NSSSDTPV
6.2.	vidiniai duomenų perdavimo tinklai, jų tiesimo, montavimo ir derinimo reikalavimai;

6.3.	fiksuoto telefono ryšio tinklas, jo tiesimo montavimo ir derinimo reikalavimai;

6.4.	radiofikacijos (lokaliosios, miesto, dispečerinės, civilinės saugos) tinklas, jo montavimo ir derinimo reikalavimai;

6.5.	šviesolaidinis tinklas, jo montavimo ir derinimo reikalavimai;

6.6.	nuotolinio ryšio tinklų topografinio plano (nuotolinio ryšio kabelių linijų, oro linijų, atramų, telefoninės kanalizacijos ir šulinių žymėjimas) standartizuotas ženklinimas;

6.7.	radijo relinės linijos tiesimo, įrangos įrengimo ir derinimo reikalavimai;

6.8.	reikalavimai nuotolinio ryšio tinklų tiesimui sankirtoms su elektros perdavimo ir skirstymo tinklais;

6.9.	reikalavimai nuotolinio ryšio tinklų tiesimui indukuotose zonose;

6.10.	reikalavimai statinio silpnųjų srovių instaliacijai;

6.11.	reikalavimai transformatorių pastočių ir šviesolaidinių kabelių instaliacijai;

6.12.	reikalavimai pastotės duomenų tinklo komutatorių įrengimui ir derinimui;

6.13.	duomenų saugyklų ir serverių įranga, jos įrengimo, montavimo ir derinimo reikalavimai;

6.14.	garso signalo perdavimo įranga, jos įrengimo, montavimo ir derinimo reikalavimai;

6.15.	reikalavimai šviesolaidinio kabelio skaidulų paskirstymo įrenginių įrengimui ir derinimui;

6.16.	bevielio ryšio įranga, jos įrengimo, montavimo ir derinimo reikalavimai;

6.17.	reikalavimai nuotolinio ryšio inžinerinių sistemų įrenginių apsaugos nuo atmosferinių viršįtampių įrengimui ir montavimui.

7.	STATINIO APSAUGINĖS SIGNALIZACIJOS, GAISRINĖS SAUGOS INŽINERINIŲ SISTEMŲ ĮRENGIMAS
7.1.	Statinio apsauginės signalizacijos inžinerinių sistemų įrengimas:	YSSSDV, YSSSDTPV, NSSSDV, NSSSDTPV
7.1.1.	apsauginės signalizacijos centrinio valdymo įranga, jos įrengimo, montavimo ir derinimo reikalavimai;

7.1.2.	reikalavimai statinio teritorijos perimetro apsaugos sistemos įrengimui, montavimui ir derinimui;

7.1.3.	perimetro apsaugos sistemos įranga, jos įrengimo, montavimo ir derinimo reikalavimai;

7.1.4.	vaizdo apžvalgos ranga, jos įrengimo, montavimo ir derinimo reikalavimai;

7.1.5.	daugiafunkcinė valdymo ranga, jos įrengimo, montavimo ir derinimo reikalavimai;

7.1.6.	reikalavimai analoginės ir skaitmeninės apsauginės signalizacijos jutiklių įrengimui, montavimui ir derinimui;

7.1.7.	reikalavimai apsauginės signalizacijos inžinerinių sistemų sprogiose ir potencialiai pavojingose patalpose įrengimui montavimui ir derinimui;

7.1.8.	reikalavimai autonominio maitinimo šaltinio įrengimui ir montavimui.

7.2.	Statinio gaisrinės saugos inžinerinių sistemų įrengimas:

7.2.1.	reikalavimai gaisro aptikimo ir signalizavimo įrangos įrengimui, montavimui ir derinimui;

7.2.2.	reikalavimai evakuacinių inžinerinių sistemų įrengimui ir instaliavimui;

7.2.3.	reikalavimai automatizuotos gaisro gesinimo elektrotechninės dalies valdymo sistemų įrengimui montavimui ir derinimui;

7.2.4.	statinio gaisrinės saugos ir kitų (apsaugos signalizacijos) inžinerinių sistemų įrangos tarpusavio derinimo reikalavimai;

7.2.5.	reikalavimai gaisrinės saugos inžinerinių sistemų sprogiose ir potencialiai pavojingose patalpose įrenginių montavimui ir derinimui.

IV SKYRIUS

TEISĖS AKTŲ IR LITERATŪROS SĄRAŠAS

7.	Programa parengta vadovaujantis šiais teisės aktais ir literatūros šaltiniais:

7.1.	Lietuvos Respublikos statybos įstatymu;

7.2.	Lietuvos Respublikos energetikos įstatymu;

7.3.	Lietuvos Respublikos elektros energetikos įstatymu;

7.4.	Lietuvos Respublikos elektroninių ryšių įstatymu;

7.5.	Lietuvos Respublikos priešgaisrinės saugos įstatymu;

7.6.	statybos techniniu reglamentu STR 1.01.03:2017 „Statinių klasifikavimas“, patvirtintu Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“;

7.7.	statybos techniniu reglamentu STR 1.01.02:2016 „Normatyviniai statybos techniniai dokumentai“, patvirtintu Lietuvos Respublikos aplinkos ministro 2016 m. spalio 10 d. įsakymu Nr. D1-669 „Dėl statybos techninio reglamento STR 1.01.02:2016 „Normatyviniai statybos techniniai dokumentai“ patvirtinimo“;

7.8.	statybos techniniu reglamentu STR 1.06.01:2016 „Statybos darbai. Statinio statybos priežiūra“, patvirtintu Lietuvos Respublikos aplinkos ministro 2016 m. gruodžio 2 d. įsakymu Nr. D1-848 „Dėl statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo“;

7.9.	statybos techniniu reglamentu STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtintu Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“;

7.10.	statybos techniniu reglamentu STR 1.02.01:2017 „Statybos dalyvių atestavimo ir teisės pripažinimo tvarkos aprašas“, patvirtintu Lietuvos Respublikos aplinkos ministro 2016 m. gruodžio 12 d. įsakymu Nr. D1-880 „Dėl statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ patvirtinimo“;

7.11.	statybos techniniu reglamentu STR 2.01.06:2009 „Statinių apsauga nuo žaibo. Išorinė statinių apsauga nuo žaibo“, patvirtintu Lietuvos Respublikos aplinkos ministro 2009 m. lapkričio 17 d. įsakymu Nr. D1-693 „Dėl statybos techninio reglamento STR 2.01.06:2009 „Statinių apsauga nuo žaibo. Išorinė statinių apsauga nuo žaibo“ patvirtinimo“;

7.12.	Elektros įrenginių įrengimo bendrosiomis taisyklėmis, patvirtintomis Lietuvos Respublikos energetikos ministro 2012 m. vasario 3 d. įsakymu Nr. 1-22 „Dėl elektros įrenginių įrengimo bendrųjų taisyklių patvirtinimo“;

7.13.	Galios elektros įrenginių įrengimo taisyklėmis, patvirtintomis Lietuvos Respublikos energetikos ministro 2012 m. sausio 2 d. įsakymu Nr. 1-1 „Dėl galios elektros įrenginių įrengimo taisyklių patvirtinimo“;

7.14.	Specialiųjų patalpų ir technologinių procesų elektros įrenginių įrengimo taisyklėmis, patvirtintomis Lietuvos Respublikos energetikos ministro 2013 m. kovo 5 d. įsakymu Nr. 1-52 „Dėl specialiųjų patalpų ir technologinių procesų elektros įrenginių įrengimo taisyklių patvirtinimo“;

7.15.	Apšvietimo elektros įrenginių įrengimo taisyklėmis, patvirtintomis Lietuvos Respublikos energetikos ministro 2011 m. kovo 3 d. įsakymu Nr. 1-28 „Dėl apšvietimo elektros įrenginių įrengimo taisyklių patvirtinimo“;

7.16.	Elektros energijos tiekimo ir naudojimo taisyklėmis, patvirtintomis Lietuvos Respublikos energetikos ministro 2010 m. vasario 11 d. įsakymu Nr. 1-38 „Dėl elektros energijos tiekimo ir naudojimo taisyklių patvirtinimo“;

7.17.	Elektros tinklų statybos rūšių ir elektros įrenginių įrengimo darbų rūšių aprašu, patvirtintu Lietuvos Respublikos energetikos ministro 2016 m. rugsėjo 13 d. įsakymu 1-245 „Dėl Elektros tinklų statybos rūšių ir elektros įrenginių įrengimo darbų rūšių aprašo patvirtinimo“;

7.18.	Elektros įrenginių relinės apsaugos ir automatikos įrengimo taisyklėmis, patvirtintomis Lietuvos Respublikos energetikos ministro 2011 m. gegužės 27 d. įsakymu Nr. 1-134 „Dėl elektros įrenginių relinės apsaugos ir automatikos įrengimo taisyklių patvirtinimo“;

7.19.	Elektros linijų ir instaliacijos įrengimo taisyklėmis, patvirtintomis Lietuvos Respublikos energetikos ministro 2011 m. gruodžio 20 įsakymu Nr. 1-309 „Dėl elektros linijų ir instaliacijos įrengimo taisyklių patvirtinimo“;

7.20.	Saugos eksploatuojant elektros įrenginius taisyklėmis, patvirtintomis Lietuvos Respublikos energetikos ministro 2010 m. kovo 30 d. įsakymu Nr. 1-100 „Dėl saugos eksploatuojant elektros įrenginius taisyklių patvirtinimo“;

7.21.	Elektros įrenginių bandymo normų ir apimties aprašu, patvirtintu Lietuvos Respublikos energetikos ministro 2016 m. spalio 26 d. įsakymu Nr. 1-281 „Dėl elektros įrenginių bandymo normų ir apimties aprašo patvirtinimo“;

7.22.	Elektroninių ryšių infrastruktūros įrengimo, žymėjimo, priežiūros ir naudojimo taisyklėmis, patvirtintomis Lietuvos Respublikos ryšių reguliavimo tarnybos direktoriaus 2011 m. spalio 14 d. įsakymu Nr. 1V-978 „Dėl elektroninių ryšių infrastruktūros įrengimo, žymėjimo, priežiūros ir naudojimo taisyklių patvirtinimo“;

7.23.	Skirstyklų ir pastočių elektros įrenginių įrengimo taisyklėmis, patvirtintomis Lietuvos Respublikos energetikos ministro 2011 m. gruodžio 15 d. įsakymu Nr. 1-303 „Dėl skirstyklų ir pastočių elektros įrenginių įrengimo taisyklių patvirtinimo“;

7.24.	Gaisrinės saugos pagrindiniais reikalavimais, patvirtintais Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. gruodžio 7 d. įsakymu Nr. 1-338 „Dėl gaisrinės saugos pagrindinių reikalavimų patvirtinimo“;

7.25.	Visuomeninių statinių gaisrinės saugos taisyklėmis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011 m. sausio 17 d. įsakymu Nr. 1-14 „Dėl visuomeninių statinių gaisrinės saugos taisyklių patvirtinimo“;

7.26.	Gyvenamųjų pastatų gaisrinės saugos taisyklėmis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011 m. vasario 22 d. įsakymu Nr. 1-64 „Dėl gyvenamųjų pastatų gaisrinės saugos taisyklių patvirtinimo“;

7.27.	Gamybos, pramonės ir sandėliavimo statinių gaisrinės saugos taisyklėmis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2012 m. vasario 6 d. įsakymu Nr. 1-45 „Dėl gamybos, pramonės ir sandėliavimo statinių gaisrinės saugos taisyklių patvirtinimo“;

7.28.	Automobilių saugyklų gaisrinės saugos taisyklėmis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2012 m. vasario 6 d. įsakymu Nr.1-44 „Dėl automobilių saugyklų gaisrinės saugos taisyklių patvirtinimo“;

7.29.	Stacionariųjų gaisrų gesinimo sistemų projektavimo ir įrengimo taisyklėmis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2016 m. sausio 6 d. įsakymu Nr. 1-1 „Dėl stacionariųjų gaisrų gesinimo sistemų projektavimo ir įrengimo taisyklių patvirtinimo“;

7.30.	Vėdinimo sistemų gaisrinės saugos taisyklėmis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2013 m. spalio 4 d. įsakymu Nr. 1-250 „Dėl vėdinimo sistemų gaisrinės saugos taisyklių patvirtinimo“;

7.31.	Dūmų ir šilumos valdymo sistemų projektavimo ir įrengimo taisyklėmis, patvirtintos Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2013 m. spalio 4 d. įsakymu Nr. 1-249 „Dėl dūmų ir šilumos valdymo sistemų projektavimo ir įrengimo taisyklių patvirtinimo“;

7.32.	Radijo ryšio įrenginių techniniu reglamentu, patvirtintu Lietuvos Respublikos ryšių reguliavimo tarnybos direktoriaus 2016 m. birželio 14 d. įsakymu Nr. 1V-670 „Dėl Radijo ryšio įrenginių techninio reglamento patvirtinimo“;

7.33.	Radijo dažnių (kanalų), kuriuos galima naudoti be atskiro leidimo, sąrašu, patvirtintomis Lietuvos Respublikos ryšių reguliavimo tarnybos direktoriaus 2010 m. rugsėjo 9 d. įsakymu Nr. 1V-893 „Dėl radijo dažnių (kanalų), kuriuos galima naudoti be atskiro leidimo, sąrašo patvirtinimo“;

7.34.	Elektroninių ryšių infrastruktūros įrengimo, žymėjimo, priežiūros ir naudojimo taisyklėmis, patvirtintomis Lietuvos Respublikos ryšių reguliavimo tarnybos direktoriaus 2011 m. spalio 14 d. įsakymu Nr. 1V-978 „Dėl elektroninių ryšių infrastruktūros įrengimo, žymėjimo, priežiūros ir naudojimo taisyklių patvirtinimo“;

7.35.	Lietuvos standartu LST EN 60793-1-54:2018 „Optinės skaidulos. 1−54 dalis. Matavimo metodai ir bandymo procedūros. Gama spinduliuotė (IEC 60793-1-54:2018)“;

7.36.	Lietuvos standartu LST CLC/TS 61850-80-1:2010 „Elektros tiekimo sistemų automatizavimo ryšių tinklai ir sistemos. 80-1 dalis. Informacijos mainų pagal bendrųjų duomenų klasės (CDC) duomenų modelį, taikant IEC 60870-5-101 arba IEC 60870-5-104, gairės (IEC/TS 61850-80-1:2008)“;

7.37.	Telecontrol equipment and systems IEC 60870-5-101 „Part 5–101: Transmission protocols – Companion standard for basic telecontrol tasks“, 2001;

7.38.	Telecontrol equipment and systems IEC 60870-5-104 „Part 5–104: Transmission protocols – Network access for IEC 60870-5-101 using standard transport profiles“, 2004;

7.39.	Telecontrol equipment and systems IEC 60870-5-103 „Part 5–103: Transmission protocols Companion standard for the informative interface of protection equipment“, 1997;

7.40.	Telecontrol equipment and systems IEC 61850-6 „Configuration description language for communication in electrical substations related to IEDs“, 2004;

7.41.	Telecontrol equipment and systems IEC 61850-7-2 „Basic communication structure for substation and feeder equipment – Abstract communications service interface (ACSI)“, 2004;

7.42.	Telecontrol equipment and system IEC 61850-7-3 „Basic communication structure for substation and feeder equipment – Common data classes“, 2004;

7.43.	Telecontrol equipment and system IEC 61850-7-4 „Basic communication structure for substation and feeder equipment – Compatible logical node classes and data classes“, 2004;

7.44.	Telecontrol equipment and system IEC 61850-9-2 „Specific Communication Service Mapping (SCSM) – Sampled values over ISO/IEC 8802-3“, 2004;

7.45.	LITGRID AB „Perdavimo tinklo įrenginių eksploatavimo reglamentu“, 2012;

7.46.	LITGRID AB „Perdavimo tinklo elektros įrenginių bandymų reglamentu“, 2014;

7.47.	LITGRID AB „Perdavimo tinklo elektros įrenginių eksploatavimo technologinėmis kortelėmis“, 2014;

7.48. LITGIRD AB, Perdavimo tinklo transformatorių pastočių ir skirstyklų įrangos nuotolinio valdymo reikalavimų aprašas, 2020;

7.49.	Siemens Aktiengesellschaft „ACP 1703 Platforms Configuration“ (DC0-021-2.00), 2009;

7.50.	Pleskas S. Elektronines saugos sistemos. Vilnius, 2008;

7.51.	MAS-800 serijos patalpų apsaugos sistemos instaliavimo vadovu;

7.52. Razma A., Čenkutė J. Elektros energetikos sistemos pagrindiniai įrenginiai. Vilnius, 2018;

7.53.	Kvedaras V., Zaveckas V. Gamybinė ir gaisrinė automatika: mokomoji knyga. Technika, 2006;

7.54.	Miškinis V, Razma A. Aukštos įtampos įrenginiai. Žinynas. Vilnius, UAB „Energetika“, 2003;

7.55.	Nargėlas A. Relinė apsauga ir automatika. Kaunas, 2010.

V SKYRIUS

PROFESINIŲ ŽINIŲ VERTINIMĄ ATLIEKANTI ORGANIZACIJA

8. Asociacija − pelno nesiekianti laisvanoriška organizacija, vienijanti apie 40 energetikos statybos, projektavimo įmonių bei mokslo organizacijų. Asociacija yra aktyvus valstybės institucijų, susijusių su energetika, socialinis partneris, teikia pastabas teisės aktams ir dalyvauja juos svarstant. Asociacija konsultuoja įmones, bendrijas elektrotechnikos plėtros klausimais, organizuoja elektrotechnikos srities seminarus, konferencijas ir susitikimus. Profesines žinias Asociacija vertina nuo 2017 m.

9.	Asociacija bendradarbiauja profesinio mokymo srityje su valstybinėmis ir nevyriausybinėmis institucijomis, aktyviai dalyvauja skaitmenizuojant Lietuvos statybos sektorių.

10.	Asociacija panaudos teise valdo mokymams ir egzaminams pritaikytas patalpas. Šiose patalpose organizuojami ir vykdomi pareiškėjų profesinių žinių vertinimo egzaminai. Jose yra pareiškėjų profesinėms žinioms vertinti reikalingos organizacinės ir techninės priemonės (įrengta auditorija, kompiuteris, projektorius ir įranga mokymo medžiagai demonstruoti, rašymo lenta, biuro įranga, ryšio priemonės). Prireikus profesinių žinių vertinimo egzaminai gali būti vykdomi ir kitose reikalavimus atitinkančiose patalpose, taip pat – kituose miestuose.

VI SKYRIUS

PROFESINIŲ ŽINIŲ VERTINIMAS

11.	Profesinių žinių vertinimo egzaminas (toliau – egzaminas) susideda iš atsakymų į klausimus raštu (toliau − testo) ir pokalbio su profesinių žinių vertinimo komisija (toliau – komisija). Testas ir pokalbis su komisija rengiami tą pačią dieną arba skirtingomis dienomis, tačiau tarpas tarp jų turi būti ne didesnis kaip 15 dienų.

12.	Testo tvarka:

12.1.	Klausimus, iš kurių sudaromas testas, vadovaudamasi Programa, rengia asociacijos prezidento patvirtinta komisija. Testo klausimai iš anksto neskelbiami ir tretiesiems asmenims neperleidžiami.

12.2.	Testo trukmė – 2 val. (neatsižvelgiant į norimas eiti pareigas ir prašyme kvalifikacijos atestatui gauti nurodytas statinių grupes ir darbo sritis). Laikant testą leidžiama naudotis literatūra, užrašais ir kitomis informacinėmis priemonėmis (popierinėmis ir skaitmeninėmis).

12.3.	Pareiškėjų, pageidaujančių eiti Programos 3.1 papunktyje nurodytas pareigas, testą sudaro 40 klausimų.

12.4.	Pareiškėjų, pageidaujančių eiti Programos 3.2 papunktyje nurodytas pareigas, testą sudaro 30 klausimų.

12.5.	Testo vertinimas:

12.5.1.	Atsakymai į testo klausimus vertinami procentais. Testas išlaikomas, jei pareiškėjas teisingai atsako į daugiau kaip 70 proc. klausimų.

12.5.2.	Pareiškėjas, teisingai atsakęs į 60−70 proc. testo klausimų, kviečiamas į pokalbį su komisija. Prieš pokalbį informacija, į kokius klausimus atsakė neteisingai, jam neteikiama. Per pokalbį komisija pareiškėjui užduoda papildomų klausimų neatsakytų ar neteisingai atsakytų testo klausimų temomis. Testas išlaikomas pareiškėjui atsakius į daugiau kaip 70 proc. visų (kartu su teisingai atsakytais raštu) klausimų.

12.6.	Testas neišlaikomas, jeigu pareiškėjai atsako į mažiau kaip 60 proc. testo klausimų.

13. Neišlaikius testo, pokalbis su komisija dėl antro etapo vertinimo nevykdomas (laikoma, kad pareiškėjas egzamino neišlaikė).

14. Pokalbis su komisija gali būti vykdomas kontaktiniu arba nuotoliniu būdu. Vykdant jį nuotoliniu būdu, profesinių žinių vertinimą atliekanti organizacija pasirenka skaitmenines vaizdo ir garso perdavimo priemones ir apie jų taikymą vertinant profesines žinias iš anksto informuoja pareiškėją. Nuotolinio egzamino metu pareiškėjo tapatybė identifikuojama fiksuojant pareiškėjo veido atvaizdą ir asmens tapatybės dokumento originalą tiesioginio vaizdo perdavimo būdu. Pokalbio su komisija vaizdo ir (ar) garso įrašas nedaromas.

15.	Per pokalbį su komisija:

15.1. užduodami papildomi klausimai, susiję su testo atsakymais, pareiškėjo profesiniu pasirengimu ir patirtimi (pvz., atliktais darbais, susijusiais su prašoma atestuoti veikla, kitais profesiniais pasiekimais);

15.2.	aptariami testo rezultatai ir (ar) siūlomos suteikti pareigos.

16. Komisija sprendimus dėl pareiškėjo profesinių žinių įvertinimo priima balsų dauguma (jei balsų yra po lygiai, lemiamas yra komisijos pirmininko balsas).

17. Profesinių žinių vertinimą atliekantis personalas:

17.1. balsų dauguma priima sprendimus dėl pareiškėjų profesinių žinių įvertinimo;

17.2.	turi teisę sustabdyti profesinių žinių vertinimo procedūrą, jei pareiškėjas nevykdo teisėtų profesinių žinių vertinimą atliekančio personalo reikalavimų.

18.	Pareiškėjas, gavęs neigiamą egzamino įvertinimą, gali pakartotinai laikyti jį ne anksčiau kaip po 30 dienų nuo egzamino rezultatų paskelbimo dienos. Egzamino perlaikymų skaičius neribojamas.

19.	Teigiamai įvertinto egzamino rezultatai galioja 2 metus nuo jų paskelbimo dienos.

20.	Egzaminas vyksta valstybine lietuvių kalba. Kitų valstybių (trečiųjų šalių) ir Europos Sąjungos valstybių narių piliečiai profesinių žinių vertinimo metu gali naudotis vertėjo paslaugomis. Vertimo paslaugų teikėjas negali pareiškėjo konsultuoti, jam patarti ar kitaip padėti atsakyti į egzamino klausimus. Nustatęs šio reikalavimo pažeidimus, profesinių žinių vertinimą atliekantis personalas sustabdo procedūrą ir leidžia pareiškėjui pakartotinai laikyti profesinių žinių vertinimo egzaminą tik naudojantis kito vertėjo paslaugomis. Nustačius šio reikalavimo pažeidimus du kartus iš eilės, asociacija turi teisę atsisakyti vertinti pareiškėjo profesines žinias.

21.	Profesinių žinių vertinimo paslaugos mokamos. Mokestis turi būti sumokėtas iki egzamino pradžios. Neišlaikius egzamino arba neatvykus į jį be svarbių priežasčių, mokestis negrąžinamas.

VII SKYRIUS

PROFESINIŲ ŽINIŲ VERTINIMO PERSONALAS

22.	Pareiškėjų profesines žinias vertina ne mažiau kaip iš 3 narių asociacijoje sudaryta ir prezidento patvirtinta komisija. Komisiją sudaro specialistai, atitinkantys statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ (toliau – Reglamentas) 30.4 papunktyje nustatytus reikalavimus. Už profesinių žinių vertinimą yra atsakingi aukštųjų mokyklų, rengiančių inžinerijos krypties specialistus, atstovai, specialistai, turintys mokslinį laipsnį, ir (ar) Reglamento nustatyta tvarka atestuoti vertinamos profesinių žinių srities vadovai.

23.	Asociacijos nariai pagal Programą parenka kvalifikacinius ir kitus reikalavimus atitinkančius specialistus profesinėms žinioms įvertinti. Šių kandidatų sąrašas, nurodant vardus, pavardes, pareigas, profesinės veiklos patirtį, išsilavinimą, specialybę, kartu su dokumentų, patvirtinančių kandidato atitiktį Programos 22 punkte nustatytiems reikalavimams, kopijomis teikiamas asociacijos prezidentui. Pastarasis, įvertinęs kandidatų kvalifikaciją, nešališkumą ir asmenines savybes, įsakymu skiria specialistus pareiškėjų profesinėms žinioms įvertinti.

24. Komisijos narys negali dalyvauti komisijos veikloje priimant sprendimus dėl savo artimų asmenų, kaip jie apibrėžti Viešųjų ir privačių interesų derinimo įstatyme.

25. Komisija yra sudaroma iš asociacijos prezidento patvirtinto sąrašo kiekvienam egzaminui atskirai.

VIII SKYRIUS

PROFESINIŲ ŽINIŲ VERTINIMĄ PATVIRTINANTIS DOKUMENTAS

26.	Profesinių žinių įvertinimo sprendimai įforminami protokolu, kuriame nurodoma:

26.1. komisijos pavadinimas ir sudėtis (komisijos pirmininko, sekretoriaus bei narių vardai ir pavardės);

26.2. profesinių žinių vertinimo data ir vieta;

26.3. profesinių žinių įvertinimo protokolo numeris ir parengimo data;

26.4.	Programos, pagal kurią vertintos protokole nurodytų pareiškėjų profesinės žinios pavadinimas ir (arba) žymuo;

26.5.	pareiškėjo vardas, pavardė, asmens kodas, darbovietė ir profesinių žinių įvertinimo rezultatas. Jei profesinės žinios įvertinamos neigiamai, nurodomos priežastys;

26.6.	pareiškėjui siūlomos suteikti pareigos, statinių grupės ir darbų sritys (pagal Programos 3.1 ir 3.2 papunkčius);

26.7.	profesines žinias įvertinusių specialistų arba jų atstovų (profesinių žinių vertinimo komisijos pirmininko ir sekretoriaus) parašai;

26.8.	kita informacija apie pareiškėją (pvz., išsilavinimas, ryšio duomenys, papildomo kvalifikacijos atestato numeris), nurodoma profesinių žinių vertinimo komisijos sekretoriaus sprendimu ar VšĮ Statybos sektoriaus vystymo agentūros (toliau – SSVA) pageidavimu.

27.	Parengiami du vienodą juridinę galią turintys profesinių žinių įvertinimo protokolo egzemplioriai, kurių vienas teikiamas SSVA, antras 5 metus saugomas Asociacijoje.

28.	Pareiškėjui išduodamas vieno iš profesines žinias įvertinusių specialistų arba profesinių žinių vertinimo komisijos sekretoriaus pasirašytas profesinių žinių įvertinimo protokolo išrašas, kuriame nurodoma: pareiškėjo vardas, pavardė, asmens kodas, siūlomos pareigos, statinių grupės ir specialiųjų statybos darbų sritys (pagal Programos 3 punktą). Programos, pagal kurią patikrintos profesinės žinios, pavadinimas ir (arba) žymuo, dokumento išdavimo data. Protokolo išrašas išduodamas vadovaujantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, 38 punkte nurodytais reikalavimais.

IX SKYRIUS

BAIGIAMOSIOS NUOSTATOS

29.	Informacija apie profesinių žinių vertinimo egzaminų datas, laiką ir vietą skelbiama Asociacijos interneto svetainėje www.leea.lt.

30.	Ginčai dėl Programos taikymo nagrinėjami įstatymuose nustatyta tvarka.

_____________

ĮVERTINO

Viešoji įstaiga Statybos sektoriaus vystymo agentūra

2024 m. vasario 1 d. raštu Nr. S-328-(7.2Mr)